Qorti tal-Magistrati (Malta) Bhala Qorti ta' Gudikatura Kriminali Magistrat Dr. Donatella M. Sultana Stoner Grech Zammit LL.D., Mag. Illum, 5 ta' Dicembru, 2017 Il-Pulizija (Spettur Josric Blake) vs Liliana Miftah, detentrici tal-karta tal-identità bin-numru 1342M Kumpilazzjoni 428/2017 Il-Qorti, Rat l-imputazzjonijiet migjuba kontra l-imputata Liliana Miftah u ċioè talli: Bejn Lulju, 2016 u Ottubru, 2016, mill-fond Tal-Gamblu Confectionery, Xlendi, Il-Munxar, b'diversi atti magħmulin fi żmienijiet differenti iżda li jiksru l-istess diżposizzjonijiet tal-liġi u li ġew magħmula b'riżoluzzjoni waħda: 1. b'mezzi kontra l-Liġi, jew billi għamlet użu ta' ismijiet foloz, jew ta' kwalifiki foloz, jew billi nqdiet b'qerq ieħor, ingann, jew billi wriet ħaġa b'oħra sabiex igiegħel titwemmen l-eżistenza ta' intrapriżi foloz, jew ta' ħila, setgħa fuq ħaddieħor, jew ta' krediti immaġinarji, jew sabiex tqanqal tama jew biża' dwar xi ġrajja kimerika, għamlet qligħ ta' aktar minn elf u sittax-il euro u tmien ċenteżmi (€1,016.08) għad- detriment ta' Priscilla Antonelli, u/jew Gamblu Confectionery; u fl-istess zmien, data, lok u ċirkostanzi, approprijat ruħha billi dawwret bi profit għaliha jew għal persuni oħra, minn haga ta' haddiehor li kienet giet fdata jew kkunsinnata lilha minhabba il-kariga u/jew servizz taghha taht titolu li jgib mieghu l-obbligu tar-radd tal-ħaġa jew li jsir użu minnha speċifikat; fl-istess żmien, data, lok u ċirkostanzi ikkommetiet serq ta' aktar minn mitejn u tnejn u tletin euro u erbgħa u disgħin ċenteżmu (€232.94) iżda inqas minn elfejn, tliet mija u disgħa u għoxrin euro u sebgħa u tletin ċenteżmu (€2329.37) għad-detriment ta' Priscilla Antonelli, u/jew Gamblu Confectionery, liema serq hu aggravat bil-valur, bil-persuna u ħin. Il-Qorti ġiet mitluba sabiex barra milli tapplika l-piena skont il-Liġi, tordna lill- imputata sabiex tħallas l-ispejjeż li għandhom x'jaqsmu mal-ħatra tal-esperti. Rat il-kunsens ta' l-Avukat Generali sabiex il-kaz jigi trattat bi procedura sommarja u li l-imputata m'ghandhiex l-ebda oggezzjoni biex il-kaz jigi hekk trattat. Rat l-atti u d-dokumenti kollha. Semghet lill-Prosekuzzjoni tiddikjara li t-tieni u t-tielet imputazzjonijiet huma alternattivi ghall-ewwel imputazzjoni. Rat li waqt l-udjenza tal-15 ta' Novembru, 2017, mizmuma minn din il-Qorti l- imputata ammettiet l-ewwel imputazzjoni migjuba kontra taghha. Illi din il-Qorti osservat dak li jiddisponi l-Artikolu 453(1) ta' l-Kapitolu IX, Ligijiet ta' Malta, moqri flimkien mal-Artikolu 392A(1) tal-istess Kapitolu, u cioe` wara li l-imputata wiegbet li hi hatja ghall-akkuza migjuba fil-konfront taghha, din il-Qorti wissieta b'mod l-aktar solenni fuq il-konsegwenzi legali ta' dik it-twegiba u nghatat zmien xieraq sabiex jekk trid terga' lura minnha. Illi mhemmx dubbju li l-fatti specie ta' dan il-kaz jinkwadraw rwiehom fir-reat ravvizat fl-ewwel imputazzjoni. Ghalhekk il-Qorti qed tastjeni milli tiehu konjizzjoni ulterjuri tat-tieni u tat-tielet imputazzjoni. Semghet is-sottomissjonijiet maghmula mill-prosekuzzjoni u mid-difiza dwar il-piena. Ikkunsidrat: l-imputazzjoni migjuba fil-konfront taghha u Illi ghaldaqstant fuq l-ammissjoni volontarja u nkondizjonata taghha, l-Qorti tiddikjara li m'ghandhiex triq ohra salv li ssib lill-imputata hatja tal-akkuza migjuba fil-konfront taghha kif minnha ammessa. Illi dwar il-piena l-Qorti kkunsidrat in-natura tar-reat li qed tinstab htija dwaru, tal-fedina penali netta tal-imputata u tac-cirkostanzi kollha l-ohra tal- kaz, partikolarment tal-fatt li gharrfet l-izball taghha u kkumpensat in toto il- parte leza. Ghal dawn il-motivi, din il-Qorti wara li rat l-artikoli 17, 18, 308 u 310(1)(b) tal- Kapitolu IX tal-Ligijiet ta' Malta, filwaqt li tastjeni milli tiehu konjizzjoni ulterjuri tat-tieni u tat-tielet imputazzjoni, fuq ammissjoni ssib lill-imputata hatja tal-ewwel akkuza migjuba fil-konfront taghha, izda bl-applikazzjoni ta' l- artikolu 22 tal-Kapitolu 446 ta' l-Ligijiet ta' Malta, qed taghmel ordni għal liberazzjoni kondizzjonata u ghaldaqstant tilliberaha bil-kundizzjoni li ma twettaqx reat iehor fi zmien sentejn millum. Ai termini tal-Artikolu 22(3) tal-Kapitolu 446 tal-Ligijiet ta' Malta, qabel ma sar l-ordni għal liberazzjoni kondizzjonata, il-Qorti fissret lill-ħatja bi kliem li jiftiehem sew li jekk taghmel xi reat iehor matul il-perjodu ta' liberazzjoni kondizzjonata, il-ħatja tkun tista' tingħata sentenza għar-reat oriġinali. Tastjeni milli tiehu konjizzjoni tat-talba ghall-hlas tal-esperti billi ma jirrizultax li kien hemm tali hlas involut.